wannaphong/clean_thaiwikipedia huggingface dataset:
# เรย์ คอร์เดโร
เรย์ คอร์เดโร  หรือ อังเคิลเรย์ เกิดเมื่อวันที่ 12 ธันวาคม พ.ศ. 2467 ชาวฮ่องกง เป็นผู้ประกาศและนักจัดรายการวิทยุ ของสถานีโทรทัศน์และวิทยุแห่งฮ่องกง ที่ได้รับการจัดลำดับโดย กินเนสบุ๊คเวิลด์เรคคอร์ด ให้เป็นนักจัดรายการวิทยุที่จัดรายการติดต่อกันยาวนานที่สุดในโลก ครอบครัวของ อังเคิลเรย์ เป็นชาวโปรตุเกส ที่ย้ายมาจากมาเก๊า

เขาเสียชีวิตเมื่อวันที่ 13 มกราคม พ.ศ. 2566 เมื่ออายุ 98 ปี

 การทำงาน 
อังเคิลเรย์ เริ่มทำงานครั้งแรกเป็นผู้คุมในเรือนจำสแตนเลย์ ต่อมาไปทำงานเป็นเสมียนที่ ธนาคารฮ่องกงและเซี่ยงไฮ้แบงค์ ในช่วงสงครามโลกครั้งที่สอง เมื่ออายุ 25ปี เริ่มทำงานที่เกี่ยวข้องกับการจัดรายการวิทยุโดยเป็น คนเขียนสคริปต์รายการที่ RTV ฮ่องกง (ปัจจุบันคือ ATV) ต่อมาได้รับการโปรโหมตให้เป็น ผู้จัดรายการเพลงประเภทโปรเกรสซีฟแจ๊ส

เริ่มทำงานให้ สถานีโทรทัศน์และวิทยุแห่งฮ่องกง ในปี พ.ศ. 2503 ในฐานะหัวหน้าผู้จัดรายการเพลงประเภทไลท์มิวสิค ในปี พ.ศ. 2513 จึงเริ่มจัดรายการที่มีชื่อว่า ออลเดอะเวย์วิทเรย์ ซึ่งออกอากาศต่อเนื่องมาถึงปัจจุบัน ในตลอดช่วงอาชีพการทำงานของเขาได้สัมภาษณ์นักร้องนักดนตรีมากมายรวมทั้ง เดอะบีเทิลส์ ถึง 3ครั้ง 

อังเคิลเรย์ ได้รับพระราชทานเหรียญ BBS MBE จาก สมเด็จพระราชินีนาถเอลิซาเบธที่ 2 แห่งสหราชอาณาจักร

 แหล่งข้อมูลอื่น 
 เว็บไซต์อย่างเป็นทางการ 
 สถานีวิทยุโทรทัศน์ฮ่องกง
# Rucervus
Rucervus (/รู-เซอ-วัส/) เป็นสกุลของกวางที่กระจายพันธุ์ในอินเดีย, เนปาล, อินโดจีน และเกาะไหหลำ ของจีน ส่วนใหญ่สูญเสียถิ่นที่อยู่อาศัยจากการทำลายป่า รวมทั้งถูกล่า และมีบางชนิดที่สูญพันธุ์ไปแล้ว

กวางในสกุลนี้เคยถูกรวมเป็นสกุลเดียวกันกับสกุล Cervus  แต่ถูกจัดให้เป็นสกุลต่างหาก ตามหลักของความแตกต่างทางสัณฐานวิทยา ตามหลักฐานทางพันธุกรรมแล้ว ละองละมั่งควรจะใช้สกุล Cervus ขณะที่ทั้ง 2 ชนิดที่เหลือยังใช้ที่สกุล Rucervus อยู่ หรืออย่างน้อยก็ย้ายไปในสกุล AxisPitraa, Fickela, Meijaard, Groves (2004). Evolution and phylogeny of old world deer. Molecular Phylogenetics and Evolution 33: 880–895.Groves (2006). The genus Cervus in eastern Eurasia. European Journal of Wildlife Research 52: 14–22

การจำแนก
จำแนกออกได้เป็น 3 ชนิด

Rucervus duvaucelii (G. Cuvier, 1823) – กวางบึง หรือ บาราซิงก้า 
Rucervus eldii (M'Clelland, 1842) – ละองละมั่ง	 
Rucervus schomburgki (Blyth, 1863) – †สมัน (สูญพันธุ์ไปแล้วตั้งแต่ปี ค.ศ. 1938)

นอกจากนี้แล้วในส่วนของละองละมั่ง บางครั้งอาจใช้ชื่อสกุล  Panolia และมีความใกล้เคียงกับกวางเดวิดรวมถึงอาจแบ่งออกได้อีกเป็น 2 หรือ 3 ชนิด
# สกุลหมูป่าหน้าหูด
สกุลหมูป่าหน้าหูด สัตว์กีบคู่จำพวกหนึ่ง จัดอยู่ในวงศ์ย่อย Phacochoerinae และสกุล Phacochoerus ในวงศ์หมู (Suidae) 

หมูป่าหน้าหูด มีลักษณะแตกต่างจากหมูป่าทั่วไปอย่างเห็นได้ชัดเจน คือ มีลักษณะตัวโต หน้าแบนกว้าง ตาเล็ก มีจุดเด่นคือใต้ตาทั้งสองข้างมีก้อนเนื้อคล้ายหูดขนาดใหญ่ปรากฏอยู่ มีเขี้ยวโง้งออกมานอกปากเห็นชัดเจน ซึ่งเขี้ยวนี้จะใหญ่กว่าหมูป่าทั่วไป ประโยชน์ของการมีหูดนี้คือ ช่วยป้องกันใบหน้าและดวงตาเมื่อต่อสู้กัน อีกทั้งยังเป็นเครื่องหมายที่บ่งบอกถึงความแตกต่างระหว่างเพศอีกด้วย โดยในตัวผู้จะมีทั้งหูดและเขี้ยวโง้งยาวกว่าตัวเมีย เขี้ยวของตัวผู้จะมีเขี้ยวด้านบนถึงสองเขี้ยว มีความยาวได้ถึง 20 เซนติเมตรNovak, R. M. (editor) (1999). Walker's Mammals of the World. Vol. 2. 6th edition. Johns Hopkins University Press, Baltimore. ISBN 0-8018-5789-9  ซึ่งนอกจากใช้ต่อสู้แล้ว ยังสามารถใช้ประโยชน์ในการขุดหาอาหารได้อีกด้วย ซึ่งจากหมูจำพวกอื่นเรื่องของหมูป่า, "เรื่องเล่าข้ามโลก". สารคดีโดย ปองพล อดิเรกสาร ทางช่อง NOW26: เสาร์ที่ 6 ธันวาคม 2557

หมูป่าหน้าหูด มีขนสาก ๆ ปกคลุมตัว แต่เมื่อมองจากระยะไกลจะเห็นว่าส่วนคอไปจนถึงใบหน้าจะไม่มีขน แต่จะมีขนแผงหลังไปจนถึงส่วนหัว หมูป่าหน้าหูดขุดกินอาหารจำพวกพืชเป็นหลัก เช่น หน่อไม้, รากพืชต่าง ๆ ตลอดจนถึงสัตว์ขนาดเล็ก ๆ ด้วยKingdon, J. (1997). The Kingdon Guide to African Mammals. Academic Press Limited, London. ISBN 0-12-408355-2 แม้จะมีรูปร่างลักษณะน่าเกรงขาม แต่หมูป่าหน้าหูดกลับมีอุปนิสัยขี้ตื่นตกใจและขี้ขลาดกว่าหมูป่าธรรมดา เมื่อพบกับศัตรูมักจะเป็นฝ่ายวิ่งหนีมากกว่าสู้ 

พบกระจายพันธุ์ในพื้นที่เปิดโล่งของทวีปแอฟริกา นับตั้งแต่ส่วนแอฟริกาใต้สะฮาราลงไป

การจำแนก
แบ่งออกได้เป็น 2 ชนิด
Phacochoerus aethiopicus (Pallas, 1766) – หมูป่าหน้าหูดทะเลทราย
Phacochoerus africanus (Gmelin, 1788) – หมูป่าหน้าหูดธรรมดา
# ซันไก
ซันไก  เป็นละองละมั่งชนิดย่อยชนิดหนึ่ง เป็นสัตว์เฉพาะถิ่นที่พบในรัฐมณีปุระ ประเทศอินเดีย ที่เดียวเท่านั้น

ซันไก ถูกค้นพบเป็นครั้งแรกโดยนายทหารชาวอังกฤษ คือ ร้อยตรีเพอร์ซี เอลด์ (Percy Eld) ในปี ค.ศ. 1841 โดยถือเป็นละองละมั่งชนิดแรกที่ถูกค้นพบ จึงถือว่าเป็นชนิดต้นแบบของละองละมั่งด้วย   เมื่อถูกพบครั้งแรกมีรายงานว่าเป็นกวางพื้นเมืองที่พบในเมืองมณีปุระ ในรัฐอัสสัม ทางภาคตะวันออกเฉียงเหนือของประเทศอินเดีย คำว่า "ซันไก" (संगाई) เป็นภาษาฮินดี ที่ใช้เรียกกวางชนิดนี้ เป็นกวางประหลาดชนิดใหม่ที่มีเขาบนหัว ยื่นออกมาที่หน้าผาก ต่างจากกวางทั่ว ๆ ไป จึงตั้งชื่อสามัญภาษาอังกฤษว่า "Brow-antlered Deer" แต่มักนิยมเรียกกันว่า "Eld’s Deer" ตามชื่อเอลด์ในฐานะของผู้ค้นพบครั้งแรก ต่อมาจึงได้มีการศึกษาจำแนกและตั้งชื่อกวางที่พบชนิดใหม่นี้ตามหลักอนุกรมวิธาน เป็น Cervus eldi McClelland, 1842  ซันไกมีความแตกต่างจากละองละมั่งพันธุ์ไทยและละองละมั่งพันธุ์พม่า ตรงที่ส่วนปลายของลำเขาไม่โค้งงอหักเป็นตะขอมาข้างหน้า และมีแขนงกิ่งปลายเขาเพียง 2 แขนงเท่านั้น  

ซันไก อาศัยอยู่ในพื้นที่ชุ่มน้ำ แต่กีบเท้าก็สามารถปรับตัวได้เป็นอย่างดีเมื่ออยู่ในพื้นที่ลุ่ม เขาจะมีการผลัดทุกปีและจะมีขนาดใหญ่ที่สุดในฤดูผสมพันธุ์ มีอายุยืนเต็มที่ในธรรมชาติ 10 ปีThamin or Brow-antlered Deer Cervus eldi ปัจจุบันจะพบประชากรซันไกกระจายพันธุ์อยู่ที่ทางตอนใต้ของทะเลสาบลอกตัก ซึ่งเป็นทะเลสาบน้ำจืดที่มีขนาดใหญ่ที่สุดของภาคตะวันออกของอินเดีย ภายในอุทยานแห่งชาติไคบุลแลมเจา ประมาณ 45 กิโลเมตรจากเมืองอิมผาล เป็นสัตว์ได้รับความคุ้มครอง และถือเป็นสัตว์ประจำรัฐมณีปุระ
# เฉิน เหว่ยถิง
เฉิน เหว่ยถิง หรือ วิลเลียม ชาน (ชื่อภาษาอังกฤษ: William Chan, Chen Weiting) เป็นนักร้องและนักแสดงชาวฮ่องกงที่มีชื่อเสียงมากคนหนึ่ง ที่ดังจากเรื่องมหัศจรรย์กระบี่เจ้าพิภพทางช่อง 1 เวิร์คพอยท์ทีวี

ประวัติ
เข้าสู่วงการด้วยการเป็น 1 ในสมาชิกวง Sun Boy'z ในช่วงพ.ศ. 2549 ถึง 2551 จากนั้นก็เป็นศิลปินเดียวควบคู่กับผลงานการแสดง 

ผลงานด้านการร้องเพลง

อัลบั้ม

 ปี  ชื่อเพลงภาษาอังกฤษ  ชื่อเพลงภาษาจีน 2008  Will Power ||
|-
| 2009 || War-ri-or  戰士 2010  Do You Wanna Dance ||
|-
| 2010 || Heads or Tails  2011  WOW ||
|-
| 2012 || Pop It Up 2015Waiting (EP)等等

Singles

 ปี  ชื่อเพลงภาษาอังกฤษ  ชื่อเพลงภาษาจีน  หมายเหตุ 2010  "What Is The Trend"  什麼是潮流 with Gillian Chung  Mandarin version called "In The Scene"  2015  "1121"    2016  "Confession"  表白   2016  "W Project"  W 企划    2017  "Fascinated"  着迷   

 เพลงประกอบภาพยนตร์ 

 ปี  ชื่อเพลงภาษาอังกฤษ  ชื่อเพลงภาษาจีน  อัลบั้ม  หมายเหตุ 2012  "Got Borrow Got Return"  有借有还  Triad OST  Waiting   2013  "The Brave"  勇者  As the Light Goes Out OST  with Nicholas Tse & Hong Zhuoli 2014  "Peers"  两同行  Swords of Legends OST  2015  "Waiting Silently"  无言守候  The Four OST   "Sweet Aftertaste"  回甘  12 Dao Feng Wei 2 theme song  with Nicholas Tse & Yu Quan2016  "I Really Want to Hug You"  好想抱着你  The Love of Happiness OST "My Clan"  我门  The Mystic Nine OST  "Love! Love! Aloha"   I Love That Crazy Little Thing OST  with Jessica Jung   "Run For More"  酷跑  Tian Tian Ku Pao theme song  "Perfect Day"  完美這一天  Cook Up a Storm OST  with Nicholas Tse, Leo Ku, Joey Yung, Twins, Raymond Lam & Hacken Lee  2017  "Because of You"  因你  Lost Love in Times OST  

ผลงานด้านการแสดง

ภาพยนตร์
 ปี  ชื่อภาพยนตร์ภาษาอังกฤษ  ชื่อภาพยนตร์ภาษาจีน  รับบท2009  Overheard 竊聽風雲  Zu  Trick or Cheat 愛出貓  Xue Junhui  Split Second Murders 死神傻了 Ke Le  Seven 2 One 關人7事 William2010  Beauty on Duty 美麗密令 Qin Lang  Ex 前度 Chen Yunping  All About Love 得閒炒飯 Mike Lover's Discourse 戀人絮語 Ah Bao (young)  2011  Hi, Fidelity 出軌的女人 Bill / Ben 2012  Triad 紮職 Ah Ting  2013  Hardcore Comedy 重口味之毒菇求愛 Ah Jie 2014  As the Light Goes Out 救火英雄 Zhang Wenjian  Golden Brother 男人不可以窮 Xue Keyong 2015  Lost in Wrestling 五行攻略 Ruo Nan 2016  I Love That Crazy Little Thing 那件疯狂的小事叫爱情 Jiang Yang L.O.R.D: Legend of Ravaging Dynasties  爵迹 Nether 2017The Founding of an Army  建军大业  Triad boss (Cameo)2018Genghis Khan 战神纪 Temüjin L.O.R.D: Legend of Ravaging Dynasties 2  爵迹 2 NetherThe Bombing  大轰炸  Cheng Ting

ละครโทรทัศน์
 ปี  ชื่อละครภาษาอังกฤษ  ชื่อละครภาษาจีน  รับบท 2014  Swords of Legends 古剑奇谭  Ling Yue 2015  Legend of Fragrance 活色生香  An Yichen / Wen Shiqing  The Four 少年四大名捕 Zhui Ming Legend of Zu Mountain 蜀山战纪之剑侠传奇Ding Dali / Ding Yin 2016  Edge of Happiness 缘来幸福  He Han  The Love of Happiness 因为爱情有幸福  Su Kaiwen  The Mystic Nine 老九门Zhang Qishan / Foye2017  Lost Love in Times  醉玲瓏  Yuan Ling 2018  Only Side by Side with You  南方有乔木  Shi Yue Age of Legends  橙红年代  Liu Ziguang
# Hyelaphus
Hyelaphus เป็นสกุลของกวางขนาดเล็กสกุลหนึ่ง พบกระจายพันธุ์ในภูมิภาคเอเชียใต้และเอเชียตะวันออกเฉียงใต้ โดยทั่วไปแล้วมีลำตัวสีน้ำตาล ทั้งหมดเป็นชนิดที่ถูกคุกคามในธรรมชาติ และใน 2 จาก 3 ชนิด เป็นชนิดที่พบกระจายพันธุ์เฉพาะบนเกาะเล็ก ๆ แต่เดิมสกุลนี้เคยถูกจัดให้เป็นสกุลย่อยของสกุล Axis แต่ปัจจุบันด้วยหลักฐานทางพันธุกรรมพบว่ากลับมีความใกล้ชิดกับสกุล Rusa มากกว่า จำให้ถูกแยกออกเป็นสกุลต่างหากPitraa, Fickela, Meijaard, Groves (2004). Evolution and phylogeny of old world deer. Molecular Phylogenetics and Evolution 33: 880–895.Groves (2006). The genus Cervus in eastern Eurasia. European Journal of Wildlife Research 52: 14-22.

การจำแนก
 เนื้อทราย (Hyelaphus porcinus)
 เนื้อทรายอินโดจีน (Hyelaphus annamiticus) Ungulate Taxonomy – A new perspective from Groves and Grubb (2011). ultimateungulate.com
 กวางคาลาเมียน (Hyelaphus calamianensis)
 กวางบาวีน (Hyelaphus kuhlii)
# กวางรูซาชวา
กวางรูซาชวา หรือเรียกสั้น ๆ ว่า กวางรูซา  เป็นกวางชนิดหนึ่ง มีถิ่นกำเนิดที่เกาะชวาของอินโดนีเซีย ลักษณะโดยทั่วไป คือเป็นกวางขนาดกลาง ลำตัวมีสีน้ำตาลเหลือง-น้ำตาลเทา บริเวณใต้คอและใต้ท้องมีสีน้ำตาลอ่อน เพศเมียจะมีสีอ่อนกว่าเพศผู้ น้ำหนักเมื่อโตเต็มที่ของตัวผู้ประมาณ 120-160 กิโลกรัม ตัวเมีย 65-90 กิโลกรัม ความยาวรอบตัว 1.3-2.5 เมตร ความยาวหาง 10-30 เซนติเมตร เมื่อโตเต็มที่ทั้งตัวผู้และตัวเมียจะมีความสูงเท่ากับ 110 เซนติเมตรและ 90 เซนติเมตรตามลำดับ

การจำแนกแบ่งออกได้เป็น 6 ชนิดย่อย ดังนี้
 Rusa timorensis timorensis (Blainville, 1822) – กวางติมอร์ พบที่บริเวณแถบเกาะติมอร์
 Rusa timorensis moluccensis (Quoy & Gaimard, 1830) – กวางโมลุกกะ พบที่หมู่เกาะโมลุกกะ
 Rusa timorensis russa (Müller & Schlegel, 1840) – กวางชวา พบที่เกาะชวา
 Rusa timorensis macassaricus (Heude, 1896) – กวางเซเลบีส พบที่เกาะเซเลบีส
 Rusa timorensis floresiensis (Heude, 1896) พบที่เกาะลมโบะก์และบริเวณใกล้เคียง
 Rusa timorensis djonga (Bemmel, 1949) พบที่เกาะมูนาและเกาะบูตุง
thumb|left|ตัวเมีย
อุปนิสัยของกวางรูซาชวา มักอยู่เป็นฝูงใหญ่ในบริเวณป่าโปร่ง ทุ่งหญ้า ตามพุ่มไม้เมื่อต้องการพักผ่อนจะหลบไปซ่อนตัวในป่าทึบ ไม่ชอบพื้นที่ที่มีน้ำท่วมขัง แยกฝูงตัวผู้ตัวเมีย ตัวผู้จะคุมฝูงเฉพาะฤดูผสมพันธุ์ในช่วงฤดูผสมพันธุ์ตัวผู้ที่มีศักดิ์สูงจะเข้าคุมฝูงและจัดตั้งฮาเร็มของตัวเอง แผดเสียงร้องดัง ส่งเสียงคำรามท้าทายตัวอื่น มีการต่อสู้แย่งชิงตัวเมียจนบางครั้งต่อสู้กันถึงตาย ระบบสังคมในฝูงของกวางตัวเมียที่มีอายุมากจะเป็นผู้นำภายในฝูง

กวางรูซาชวาถือเป็นสัตว์เศรษฐกิจที่มีการเพาะเลี้ยงกันในเชิงพาณิชย์ เพื่อเอาเขากวางอ่อน และเนื้อในการบริโภค นิยมเลี้ยงกันในออสเตรเลีย นิวซีแลนด์ และไทย LONG JL 2003. Introduced Mammals of the World: Their History, Distribution and Influence (Cabi Publishing) by John L. Long (ISBN 9780851997483)
# Cervus
Cervus (/เซอ-วัส/) เป็นสกุลของกวาง ที่พบกระจายพันธุ์ในยูเรเชีย, แอฟริกาเหนือ และบางส่วนของอเมริกาเหนือ 

เดิมสกุลนี้เคยถูกจัดให้เป็นสกุลหลักของกวาง ร่วมกับสกุลอื่น ๆ คือ Dama, Elaphurus และ Hyelaphus และจนถึงปลายปี ค.ศ. 1980 ก็ยังคงใช้อยู่ รวมถึงสมาชิกของสกุล Przewalskium, Rucervus และ Rusa ยกเว้นกวางดาว (Axis axis),  บาราซิงก้า (Rucervus duvaucelii), สมัน (R. schomburgki) และทุกชนิดในสกุล Dama ซึ่งมีหลักฐานทางพันธุกรรมแสดงให้เห็นว่าทุกชนิดควรจะกลับไปสกุล Cervus เหมือนเดิม<ref name=genus>Pitraa, Fickela, Meijaard, Groves (2004). Evolution and phylogeny of old world deer. Molecular Phylogenetics and Evolution'.' 33:880–895.</ref>

ปัจจุบัน Cervus ถูกแบ่งออกได้เป็น 3 ชนิดCervus elaphus (กวางแดง)Cervus nippon (กวางซีกา)Cervus canadensis'' (กวางเอลก์)Groves (2006). The genus Cervus in eastern Eurasia. European Journal of Wildlife Research 52: 14–22.Ludt, C.J.L; Schroeder, Rottmann and Kuehn (2004). Mitochondrial DNA phylogeography of red deer (Cervus elaphus). Molecular Phylogenetics and Evolution 31: 1064–1083.
# เหง้าน้ำทิพย์
เหง้าน้ำทิพย์หรือยางขน  เป็นไม้ยืนต้นในวงศ์ Ericaceae เป็นไม้ที่มักเกาะตามก้อนหิน แตกกิ่งจำนวนมาก มีรากสะสมอาหารเป็นก้อนใหญ่ ใบเดี่ยว เรียงสลับ เนื้อใบหนา ผิวใบด้านบนเรียบ ด้านล่างมีขนอ่อนสีขาวปกคลุม ดอกออกเป็นช่อตามซอกใบ โคนกลีบดอกรูประฆัง สีขาวอมชมพูอ่อน เป็นหลอด ปลายแยกเป็น 5 แฉก กลีบเลี้ยงติดอยู่ที่ผลจนผลแก่ ออกดอกช่วงธันวาคม – พฤษภาคม พบครั้งแรกโดยหมอคาร์ ชาวไอริชเมื่อ 12 ธันวาคม พ.ศ. 2467 ที่ภูกระดึง
# ขาวปั้น
ขาวปั้น  เป็นพืชล้มลุกในวงศ์ Caprifoliaceae ลำต้นอวบน้ำแทรกตามเขาหินปูน ใบเดี่ยว ดอกช่อกระจุกแน่นเกือบกลม ออกดอกช่วงเดือนพฤศจิกายน – ธันวาคม เป็นไม้ถิ่นเดียวของไทย พบครั้งแรกที่ดอยเชียงดาว จังหวัดเชียงใหม่ โดยนายพุด ไพรสุรินทร์ ชื่อสปีชีส์ตั้งเป็นเกียรติแก่ประเทศไทย
# เอื้องธานี
เอื้องธานี  เป็นพืชในสกุลเอื้องหมายนา วงศ์ Costaceae มีเหง้าอยู่ใต้ดิน แตกลำใหม่จากผิวดิน ปลายกิ่งมักโค้งเวียน ใบเดี่ยว เรียบเป็นมัน ด้านล่างเป็นขนนุ่ม ดอกช่อออกที่ปลายยอด ผลแห้งแตก เมล็ดเป็นสีดำ ออกดอกช่วงพฤษภาคม – สิงหาคม กระจายพันธุ์ในภาคตะวันออกของไทย ชื่อสปีชีส์ตั้งเป็นเกียรติแก่กรมหมื่นพิทยลาภพฤฒิยากร (พระองค์เจ้าธานีนิวัติ)
# Dipsacaceae
Dipsacaceae เป็นวงศ์ของพืชมีดอกที่อยู่ในอันดับ Dipsacales มีสมาชิก 350 สปีชีส์ ปัจจุบันสมาชิกของวงศ์นี้ถูกย้ายไปอยู่ในวงศ์  Caprifoliaceae เป็นพืชพื้นเมืองในเขตอบอุ่น พบในยุโรป เอเชีย และแอฟริกา   

สกุลที่เคยอยู่ในวงศ์นี้ได้แก่:.
Acanthocalyx
Dipsacus 
Knautia
Scabiosa
Succisa 
Succisella
Morina -- หรือแยกอยู่ในวงศ์เอกเทศ, Morinaceae
Cephalaria
Pterocephalus
Callistemma
Pycnocomon
Triplostegia

แหล่งข้อมูลอื่น
Dipsacaceae of Mongolia in FloraGREIF
# หน่วยสืบราชการลับ
หน่วยสืบราชการลับ  หรือ หน่วยข่าวกรอง เป็นหน่วยงานของรัฐที่รับผิดชอบการในเรื่องการแสวงหาข้อมูลที่เกี่ยวข้องกับเรื่องของราชการซึ่งเป็นความลับ ทั้งการรวบรวม วิเคราะห์ และใช้ประโยชน์จากข้อมูลดังกล่าวเพื่อสนับสนุนการบังคับใช้กฎหมายที่เป็นไปเพื่อความมั่นคงของชาติ การทหาร และวัตถุประสงค์ในนโยบายการต่างประเทศ

สำหรับวิธีการรวบรวมข้อมูลข่าวกรองนั้นมีทั้งแบบเปิดเผยและแบบทางลับ ซึ่งรวมไปถึงการจารกรรม การสกัดกั้นเพื่อดักฟังการสื่อสาร การเข้ารหัสลับ การแบ่งปันข้อมูลกับหน่วยข่าวกรองอื่น ๆ รวมไปถึงการรวบรวมจากแหล่งข้อมูลสาธารณะ กระบวนการดังกล่าวที่กล่าวมาเรียกว่าการวิเคราะห์ข่าวกรองหรือการประเมินข่าวกรอง

หน่วยสืบราชการลับสามารถรวบรวมข่าวกรองเพื่อให้รัฐบาลของตนนำไปใช้งานบริหารราชการแผ่นดินต่าง ๆ อาทิ

 การแจ้งเตือนล่วงหน้าถึงเหตุการณ์วิกฤตที่อาจจะเกิดขึ้น
 ให้ข้อมูลเกี่ยวกับการจัดการวิกฤตระดับชาติ และระดับนานาชาติ โดยช่วยประเมินถึงเจตนารมย์ของฝ่ายตรงข้ามในสถานการณ์ปัจจุบัน และแนวโน้มที่อาจเกิดขึ้นในอนาคต
 ให้ข้อมูลการวางแผนป้องกันประเทศและการปฏิบัติการทางทหาร (ข่าวกรองทางทหาร)
 ปกป้องข้อมูลความลับของชาติที่ละเอียดอ่อน ทั้งจากภายในประเทศ และหน่วยข่าวกรองของชาติอื่น
 สร้างอิทธิพลแอบแฝงต่อเหตุการณ์ต่าง ๆ เพื่อผลประโยชน์ของชาติ หรือสร้างอำนาจต่อรองด้านความมั่นคงระหว่างประเทศ
 ป้องกันและต่อต้านความพยายามในการปฏิบัติการของหน่วยข่าวกรองชาติอื่น (การต่อต้านข่าวกรอง)

นอกจากนี้ ข่าวกรองนั้นมีความแตกต่างกัน ระหว่างข่าวกรองด้านความปลอดภัย จะเกี่ยวข้องกับภัยคุกคามต่าง ๆ ที่จะเกิดขึ้นภายในประเทศ อาทิ การก่อการร้าย การจารกรรม และ ข่าวกรองด้านการต่างประเทศ จะเกี่ยวข้องกับการรวบรวมข่าวกรองในด้านการเมืองและเศรษฐกิจของประเทศอื่น ๆ

หน่วยสืบราชการลับบางแห่งมีความเกี่ยวข้องกับการลอบสังหาร การค้าอาวุธ การรัฐประหาร และการเผยแพร่ข้อมูลเท็จ (การโฆษณาชวนเชื่อ) รวมไปถึงการปฏิบัติการลับ เพื่อสนับสนุนผลประโยชน์ของหน่วยงานตนเอง หรือของรัฐบาล

 รูปภาพ
# กระดุมเต็ม
กระดุมเต็มหรือมณีเทวา  เป็นพืชในสกุลกระดุม วงศ์ Eriocaulaceae ลำต้นสั้นมาก ใบออกเป็นกระจุกที่โคนต้น มีก้านช่อดอก 1-3 ก้าน ช่อดอกทรงกลม สีขาวแกมน้ำตาล เมล็ดสีเหลือง ออกดอกช่วงเดือนตุลาคม – ธันวาคม พบในภาคตะวันออก พบครั้งแรกที่อำเภอมะขาม จังหวัดจันทบุรี โดยศาสตราจารย์ ดร. เต็ม สมิตินันท์ ชื่อสปีชีส์ตั้งเป็นเกียรติแก่ผู้ค้นพบ
# อาลี คาร์เตอร์
อลิสเตอร์ คาร์เตอร์  เกิดวันที่ 25 กรกฎาคม ค.ศ. 1979 ในโคลเชสเตอร์ เอสเซกซ์ เป็นนักสนุกเกอร์อาชีพชาวอังกฤษที่อาศัยอยู่ในเมืองเชล์มสฟอร์ด เขาเป็นรองแชมป์ในเวิลด์แชมเปียนชิปถึงสองครั้งโดยแพ้ให้กับรอนนี โอซุลลิแวน ในปี 2008 และ 2012 เขายังคว้าแชมป์สามรายการและเคยขึ้นอันดับสองในการจัดอันดับโลก
# เนื้อทรายอินโดจีน
เนื้อทรายอินโดจีน หรือ เนื้อทรายไทย  เป็นกวางชนิดเนื้อทราย (H. porcinus) ชนิดหนึ่ง โดยในอดีตเคยถูกจัดให้เป็นชนิดย่อย แต่ในปัจจุบันได้ถูกจำแนกออกมาต่างหากUngulate Taxonomy – A new perspective from Groves and Grubb (2011). ultimateungulate.com

พบกระจายพันธุ์ในไทย, ลาว, กัมพูชา, เวียดนาม และตอนใต้ของพม่า เนื้อทรายอินโดจีนในประเทศไทยเคยพบชุกชุมตามที่ราบต่ำหรือป่าโปร่ง ยกเว้นทางภาคใต้ เดิมเคยถูกจัดให้เป็นสัตว์ป่าสงวน เพราะอยู่ในภาวะใกล้สูญพันธุ์ แต่ปัจจุบันได้ถูกถอดออกจากการเป็นสัตว์ป่าสงวนแล้ว เนื่องจากสามารถเพาะขยายพันธุ์ในที่เลี้ยงและนำไปปล่อยคืนสู่ธรรมชาติในปริมาณที่มากพอควร และสามารถขยายพันธุ์ได้เอง โดยเฉพาะที่เขตรักษาพันธุ์สัตว์ป่าภูเขียว จังหวัดชัยภูมิ
# ย็อนช็อน
ย็อนช็อน  เป็นอำเภอในจังหวัดคย็องกี ประเทศเกาหลีใต้ อำเภอนี้มีเส้นทางรถไฟโคเรล ซึ่งเชื่อมระหว่าง โซล ประเทศเกาหลีใต้กับประเทศเกาหลีเหนือ

ประวัติ
อำเภอย็อนช็อนเป็นสถานที่เกิดยุทธการสะพานยุลตง ในสงครามเกาหลี ซึ่งเกิดการปะทะกันระหว่างกองกำลังฟิลิปปินส์กับจีน โดยกองกำลังฟิลิปปินส์เสียฐานที่มั่นให้กับกองกำลังของจีนในการบุกโจมตีของกองกำลังจีนในฤดูใบไม้ผลิครั้งแรก

เมืองพี่เมืองน้อง
  โจวเฉิง มณฑลชานตง ประเทศจีน
  ชิบาตะ จังหวัดนีงาตะ ประเทศญี่ปุ่น
  อีมุส จังหวัดคาวีเต ประเทศฟิลิปปินส์
  ปาล์มเดล (Palmdale) รัฐแคลิฟอร์เนีย สหรัฐ

ข้อมูลเพิ่มเติม
# สกุลเอื้องหมายนา
สกุลเอื้องหมายนา หรือ Costus เป็นสกุลของไม้ล้มลุกอายุหลายปีอยู่ในวงศ์ Costaceae ซึ่งตั้งชื่อโดยลินเนียสใน พ.ศ. 2296 Linnaeus, Carl von. 1753.  Species Plantarum 1: 2 in LatinTropicos, Costus L. แพร่กระจายในเขตกึ่งเขตร้อนของเอเชีย แอฟริกา และอเมริกา World Checklist of Selected Plant FamiliesFlora of China Vol. 24 Page 320 闭鞘姜属 bi qiao jiang shu Costus LinnaeusSpecht, C. D. & D. W. Stevenson. 2006. A new phylogeny-based generic classification of Costaceae (Zingiberales). Taxon 55(1): 153–163. 

สปีชีส์ในสกุลนี้ได้แก่

เคยอยู่ในสกุลนี้
มีหลายสปีชีส์ที่เคยจัดอยู่ในสกุล Costus แต่ได้ย้ายไปอยู่ในสกุลอื่น ได้แก่สกุล Alpinia, Amomum, Caulokaempferia, Chamaecostus, Dimerocostus, Hellenia, Paracostus, Renealmia, Tapeinochilos, เป็นต้น
# ไคร้ย้อย
ไคร้ย้อย  วงศ์ Elaeocarpaceae เป็นไม้ยืนต้น เปลือกสีน้ำตาลปนเทา ใบเดี่ยว หนา ดอกช่อ ช่อดอกห้อยลง ปลายกลีบดอกเป็นริ้ว โคนด้านในมีกลุ่มขนเรียงตัวกันอยู่ ผลรูปรีมีเมล็ดเดียวทุกส่วนของลำต้นเป็นพิษต่อหัวใจ 

 ลักษณะทางพฤกษศาสตร์  
กระดิ่งนางฟ้า เป็นไม้ยืนต้น สูงมากกว่า 5-30 เมตร ไม่ผลัดใบ เรือนยอดแผ่กว้างพุ่มใบทึบ แตกกิ่งต่ำ กิ่งอ่อนเกลี้ยง เปลือกเรียบหรือหยาบเล็กน้อย สีน้ำตาลปนเทา ใบเป็นใบเดี่ยว เรียงเวียนสลับ ใบรูปรีหรือรูปใบหอก กว้าง 1.5-5.5 เซนติเมตร ยาว 7-19 เซนติเมตร ปลายใบแหลมทู่ โคนใบสอบแคบ ผิวใบด้านบนเกลี้ยง ด้านล่างมีขนประปราย ออกดอกเป็นช่อแบบกระจะ ห้อยลง ออกบริเวณซอกใบใกล้ปลายกิ่ง ดอกสีขาว มีกลิ่นหอม กลีบดอก 5 กลีบ รูปไข่กลับ มีขนประปรายทั้ง 2 ด้าน โคนกลีบดอกด้านมีกลุ่มขนเรียงตัวเป็นสองแถว ปลายกลีบเป็นริ้วละเอียด ผลสดมีเนื้อ รูปทรงกระสวยหรือรูปรี กว้าง 1.5-2 เซนติเมตร ยาว 3-4 เซนติเมตร ผิวผลบางเรียบ เกลี้ยง มีเมล็ดรูปกระสวย

ระเบียงภาพ
# ลิ้นงูเห่า
{{taxobox
|name =
|image =
|regnum = Plantae
|unranked_divisio = Angiosperms
|unranked_classis = Eudicots
|unranked_ordo = Asterids
|ordo = Lamiales
|familia = Acanthaceae
|genus = Clinacanthus
|species = ''C. siamensis|binomial = Clinacanthus siamensis''
|binomial_authority = 
|synonyms =
}}ลิ้นงูเห่า'''  เป็นไม้ล้มลุกกึ่งเลื้อยในวงศ์ Acanthaceae ไม่ค่อยแตกกิ่งแขนง ใบเดี่ยว เรียงตรงข้าม ใบบาง ขอบใบเป็นคลื่น ดอกช่อ ออกที่ปลายยอด มีดอกย่อยช่อละ 12 – 20 ดอก ดอกย่อยในช่อบานไม่พร้อมกัน สีส้ม ปลายแยกเป็น 2 แฉก เป็นไม้ถิ่นเดียวของไทย พบเฉพาะทางภาคตะวันออก กระจายพันธุ์ในเขตฉะเชิงเทรา ระยอง จันทบุรี และตราด  ชื่อสปีชีส์ตั้งเป็นเกียรติแก่ประเทศไทย

ลักษณะต้นคล้ายพญายอแต่ใบกว้างกว่า สีเขียวเข้มกว่า ช่อดอกโตกว่า ใช้เป็นยาได้เช่นเดียวกับพญายอชยันต์ พิเชียรสุนทร ศุภชัย ติยวรนันท์ และ วิเชียร จีรวงศ์. คู่มือเภสัชกรรมแผนไทยเล่ม 6 เภสัชกรรม. กทม. อัมรินทร์พริ้นติ้งแอนด์พับลิชชิ่ง. 2555. หน้า 334ใช้เป็นไม้ประดับได้ด้วย
 อ้างอิง 
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 41
# บุษบาท่าเรือ
บุษบาท่าเรือ เป็นละครโรแมนติก ดราม่า คอเมดี บทประพันธ์โดยนันทนา วีระชน บทโทรทัศน์โดย ปลายปากกา กำกับการแสดงโดย บุญชู พิทักษ์เลิศกุล ผลิตโดย บริษัท มงคลการละคร จำกัด นำแสดงโดย รพีภัทร เอกพันธ์กุล พิมประภา ตั้งประภาพร มัณฑนา หิมะทองคำ ปิยพันธ์ ขำกฤษ ณธิดา ภัทรชาญไชย และนักแสดงสมทบอีกจำนวนมาก ออกอากาศให้ชมทุกวันจันทร์ - วันศุกร์ เริ่ม 18 มีนาคม ออกอากาศทางช่อง 7 สี และ

 นักแสดง 
 ละครโทรทัศน์ พ.ศ. 2558 ตัวละคร  นักแสดงหลัก ทิว รพีภัทร เอกพันธ์กุล ฉายชบา (ฉาย) พิมประภา ตั้งประภาพร ร้อยตรี ยุทธ์ ศิริวิวัฒน์ ปิยพันธ์ ขำกฤษ ดาริกา ณธิดา ภัทรชาญไชย ตัวละคร  นักแสดงสมทบ โถ วิภพ บางยี่ขัน นางโฉม มัณฑนา หิมะทองคำ ยี่สุ่น ปภัสรา เตชะไพบูลย์ นายพลทัศมัย วันชัย เผ่าวิบูลย์ คุณหญิงพิณผกา ดวงดาว จารุจินดา ศิรินภา ปริษา ทนาวิวัฒน์ มิสเตอร์ไมเคิล ปีเตอร์ ธูนสตระ คุณนายโสภา เนาวรัตน์ ซื่อสัตย์ คุณนายบานเช้า ไปรมา รัชตะ ตาแประ ค่อม ชวนชื่น จ่าหิน โชคดี พักภู่ สมศรี ประถมาภรณ์ รัตนภักดี แฉะ จุ๊ยกะดุ๋ย โห้ ตี๋ เบบี้โจ๊ก เหี้ยน ณัฏฐพล อิศรางกูร ณ อยุธยา นกฮูก พรสวรรค์ มะทะโจทย์ ป้าสาย วรรณภา เสือขุนชัย ยุ่งยิ่ง ด.ช.ชยณัฐ แจ่มใส ตัวละคร  นักแสดงรับเชิญ สมเวช พงษ์อนันต์ หวังสิทธิเดช ยอดชาย ตะวัน จารุจินดา เฮียเก่ง สุรชัย สมบัติเจริญ มิสเตอร์อดัม สมิธ จูเนียร์ เคน สตรุทเกอร์

 เพลงประกอบละคร 
 เพลง เพราะเธอหรือเปล่า ขับร้องโดย  ปนัดดา เรืองวุฒิ 

ข้อมูลการงดออกอากาศ
 วันที่ 2 เมษายน พ.ศ. 2558 ละครงดออกอากาศเนื่องจากโทรทัศน์รวมการเฉพาะกิจแห่งประเทศไทย (ทีวีพูล) ถ่ายทอดสด "พิธีถวายเครื่องราชสักการะ จุดเทียนชัยถวายพระพรชัยมงคลและถวายราชสดุดีเฉลิมพระเกียรติ เนื่องในโอกาส งานเฉลิมพระเกียรติ ๖๐ พรรษา สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี" ณ มณฑลพิธีท้องสนามหลวง กรุงเทพมหานคร ตั้งแต่เวลา 18.50 - 20.00 น.
# ยังพย็อง
อำเภอยังพย็อง  เป็นอำเภอในจังหวัดคย็องกี ประเทศเกาหลีใต้

สภาพอากาศ

สงครามเกาหลี
หมู่บ้านจีพย็อง ที่ตั้งอยู่ในอำเภอยังพย็องเป็นสถานที่เกิดยุทธการหมู่บ้านจีพย็อง ในสมัยสงครามเกาหลี ซึ่งเป็นการปะทะกันระหว่างกองกำลังของจีนกับกองกำลังสหประชาชาติ (สหรัฐและฝรั่งเศส)

เมืองพี่เมืองน้อง
 เขตคังบุก, เกาหลีใต้
# กัว ผิ่นเชา
กัว ผิ่นเชา หรือ ดีแลน กัว (ชื่อภาษาอังกฤษ: Dylan Kuo, Guo  Pinchao) เป็นนักร้องและนักแสดงชาวไต้หวันที่มีชื่อเสียงมากคนหนึ่ง เขาโด่งดังมาจากซีรีส์เรื่อง The Outsider เดิมพันรัก เดิมพันชีวิต ในบทหยีฮ่าว    

ประวัติ
กัวผิ่นเชา หรือ ดีแลน กัว  เกิดวันที่ 8 มิถุนายน 2520 ที่กรุงไทเป ไต้หวัน สูง 189 เซนติเมตร หนัก 76 กิโลกรัม สัดส่วน 39-32-39 กรุ๊ปเลือดโอ ชอบสีฟ้า สัตว์ที่ชอบ หมีแพนด้า ดาราคนโปรดคือทอม แฮงก์ส แนวเพลง ฮิพฮอพ อาร์แอนด์บี และโรแมนซ์ ชอบสวมเสื้อผ้าสบายๆ ยีนส์ งานอดิเรก เล่นฟิตเนส เล่นเซิร์ฟ
ชีวิตจริงตอนเด็กๆ ลำบากมาก พ่อแม่แยกทางกัน แม่รับหน้าที่เลี้ยงดูเขาและพี่ชายโดยลำพัง ต้องอยู่แต่ในห้องเล็กๆ แคบๆ มีเฟอร์นิเจอร์ผุๆ ไม่กี่ชิ้น เวลากินข้าวก็ใช้กระดาษหนังสือพิมพ์ปูบนเตียงนอนแทนโต๊ะอาหาร แม้จะเป็นช่วงลำบาก แต่ดีแลนมีสิ่งประทับใจที่สุดคือ เวลาที่เขาเป็นลมชักแม่จะรีบอุ้มเขาที่อยู่ในสภาพน้ำลายฟูมปากไปส่งโรงพยาบาล โดยที่ไม่ได้ใส่รองเท้า และนี่เองที่เขายอมรับว่ายังทำใจกับการเสียชีวิตของแม่ไม่ได้ หลังจากนั้นพ่อก็รับเขาและพี่ชายมาดูแลต่อ
สมัยเรียนหนังสือมีสาวๆ มารุมล้อมมากมาย ทำให้พวกนักเรียนเกเรไม่ถูกชะตาหาเรื่องรุมซ้อมเป็นประจำแต่เขาไม่สู้ แถมไม่เคยปริปากให้พ่อกับพี่ชายฟัง และด้วยเหตุที่หน้าตาดีนี่เอง ทำให้เขาเริ่มรับงานถ่ายแบบบ้าง พอเรียนจบก็หันมาถ่ายแบบเต็มตัว แต่รายได้ยังไม่พอต้องใช้ชีวิตประหยัดแบบเดิม ทำให้นิสัยนี้ติดตัวเขามาตลอด
บุคลิกเงียบๆ ไม่ค่อยพูดจา มีความรับผิดชอบ นิสัยติดดิน เพื่อนสนิทในวงการคือจาง ซุนเจี๋ย เวลาไม่มีงานจะชอบอยู่บ้านเฉยๆ มากกว่าออกไปเที่ยวข้างนอก
รักครั้งแรกเริ่มตั้งแต่อายุ 14 ปี จนถึงปัจจุบันมีความรักมาแล้วทั้งหมด 4-5 ครั้ง สเปคผู้หญิงต้องผมยาว มีน้ำใจ ใสซื่อ อ่อนโยน นิสัยดีเข้าใจในตัวเขา ปัจจุบันมีแฟนแล้ว ชื่อเอมี่ เป็นสาวนอกวงการ ซึ่งยังเรียนอยู่ที่อเมริกา

 ผลงานเพลง 

 เพลงประกอบละคร 

 ผลงานด้านการแสดง 

 ภาพยนตร์ 
 The Longest Night in Shanghai
 Next Door as Ah Zu
 Embrace Your Shadow 摯愛

 ละคร 
 Men and Legends
 White Robe of Love
 The Outsiders II / The Outsiders
 The Rose (cameo)
 Tou Tian Huan Ri
 Knock Knock Loving You
Legend of Mulan

 รางวัลที่ได้รับ 
 นักร้องยอดนิยมดีเด่น งาน MTV Super Grand Ceremony ที่เซี่ยงไฮ้ ปี 2004